西鐵綫

|}
|}
**西鐵綫**（），兩鐵合併前叫**九廣西鐵**，簡稱**西鐵**，或者叫**西部鐵路**，係香港鐵路有限公司以前嘅一條鐵路綫，長35.7公里。由紅磡灣（紅磡站）開始，經西九龍填海區、新界南，穿山入新界西北：元朗同屯門，以屯門站做總站。依家有車站十二個，其中轉車站八個：紅磡站、尖東站（出閘去尖沙咀站轉）、南昌站、美孚站、元朗站、天水圍站、兆康站、屯門站。除咗荃灣西站、柯士甸站（可以行去香港西九龍站搭高速鐵路）同埋尖東站呢三個站完全起喺地底之外，其他站都起喺地面或者高架橋上面。合併之前，西鐵喺路線圖上以**粉紅色**代表，合併之後，西鐵綫喺路綫圖入面以**紫紅色**代表。

2021年6月27號起，西鐵綫併入運作。

## 歷史
### 提議起
起連接新界西北同市區鐵路嘅提議早喺1970年代出現，當時屯門新市鎮重發展緊，元朗新市鎮亦開始發展，但三個早期嘅新市鎮之中得屯門冇鐵路。1980年代，社會討論過多個鐵路走線方案，總括當時有三大方案：第一係由荃灣經元朗入屯門，第二係由荃灣沿青山公路經屯門入元朗，第三係將重起緊嘅輕便鐵路（家下）由元朗站延伸至太和站接駁九廣鐵路。當中第一個方案最貴，第二個方案比較難搞，第三個方案雖然平，但路程太長，唔適宜用輕鐵行。1988年，當時輕便鐵路通車，被視為會起大型鐵路嘅前奏。但呢個計劃連研究都延遲到1991年至開始。

1991年底，香港政府研究交通，開始咗「鐵路發展研究」，其中肯定九廣鐵路對新界東嘅發展影響深遠。1994年12月，香港政府發表「鐵路發展策略」，建議起一條連接九龍西同埋新界西嘅鐵路。呢條鐵路包含本地客運、跨境客運同埋貨運三重角色，被稱為「西部走廊鐵路」（或西部鐵路走廊）。

### 兩鐵競逐
1995年，政府邀請地下鐵路公司同埋九廣鐵路公司提交計劃書，兩者都有提交。當中地鐵方案嘅優勢係客運段可以同嗰時起緊嘅機場鐵路嘅整合，令列車可以直接來往新界西北同香港島。而九鐵方案嘅優勢，就係客運段可以配合九鐵經營嘅九廣輕鐵（家下）作為接駁交通工具，加上九鐵公司喺貨運鐵路經營方面上已經有唔少經驗。

可見呢個時期政府有意準備起西部走廊鐵路，但時間上正處於香港嘅過渡期（臨近1997年主權移交），中英正處於膠著狀態，中方對機場核心工程後再大量投資建設表示憂慮，因此當時政府冇積極進行。然而喺同一年，屯門公路發生大石磧死人嘅意外，導致屯門公路全線封閉，引致新界西北交通大癱瘓，電視台甚至派人現場報導由荃灣用超過1個鐘嘅時間入屯門嘅情況。呢件事終於迫使政府更積極研究呢條鐵路嘅可行性，後來政府為咗加快本地客運鐵路嘅進度，將呢一段獨立出來起咗先，即西鐵第一期。跨境鐵路就留待第二期再處理（目前第二期重未有定案）。

1996年尾，行政局正式將西鐵興建權批畀九廣鐵路公司。主權移交後，喺香港特區政府大力推動基建嘅政策下，經走線重組同埋處理財務安排，政府終於喺1998年正式授權九鐵公司起西鐵。原先路線喺節省成本嘅前提下，只連接天水圍新市鎮至深水埗新填海區嘅新車站，而延至屯門嘅鐵路，當局認為喺輕鐵輔助下，可以押後至第二期再研究。然而，喺屯門區居民強烈反對之下，最終政府同意將第一期計劃南延至屯門市中心。1998年9月15號，行政會議正式通過起西鐵工程第一期，即係起連接屯門至南昌站嘅鐵路系統。嗰段鐵路系統已喺2003年12月20號正式通車。

### 建造過程
*1996年12月，行政局原則上批准九廣鐵路公司起西鐵第一期。
*1998年9月15號，行政會議正式通過起西鐵嘅決定。
*1998年10月26號，九廣西鐵正式動工。
*2001年7月9號，西鐵嘅隧道挖掘工程完工，自2000年3月31號起進行嘅包括葵青隧道、大欖隧道以及青荃隧道嘅挖掘工程正式完工。
*2002年4月，首趟列車抵港。
*2002年8月，完成鋪設路軌。
*2003年12月20號，九廣西鐵正式通車。

### 爭議

西鐵起緊嗰時曾經引起唔少爭議，包括荃灣保華、華基工業中心因為喺鐵路沿線上，喺未傾好賠償嘅情況下俾人夾硬拆咗；順基工業大廈俾人拆嚟起大欖隧道嘅通風樓；荔枝角公園大部份土地亦被徵用。而開通之後，雖然大堂空間非常大，但港鐵一直無設置座位畀市民休息。有市民仲會在坐喺走廊玻璃幕牆地台休息；夏天嘅時候，亦有市民因為天氣炎熱坐喺大堂入口涼冷氣。不過由2021年3月開始，港鐵聲稱有人投訴會對車站環境造成影響，喺天水圍站、元朗站及朗屏站大堂近玻璃幕牆位置加裝鐵鍊，唔畀市民坐低。市民批評港鐵無人性，認為鐵鍊亦好樣衰。

### 爭客
西鐵通車時九鐵曾經預期每日載客達20萬人次，但由於經濟不景，而且面對巴士競爭，鐵路唔方便而車費又偏高，因此西鐵通車初期平均只得10萬人次搭。由於市區車站唔喺心臟地段，亦令西鐵好耐都達唔到佢最初營運目標，而且經常要依賴巴士接駁，競爭形勢一直不利。除此之外，西鐵通車初期成日故障，九鐵公司主席田北辰曾經公開承諾若果西鐵故障情況再冇改善，佢會考慮唔撈。及後西鐵喺2004年8月1號推出月票計劃同埋同年12月20號推出節日通日票計劃，至令每日載客量喺2005年12月達到九鐵公司定下每日20萬人次搭嘅目標。

西鐵綫嘅延伸九龍南綫喺2009年8月16號通車之後，西鐵綫可以直出尖沙咀商業區同紅磡以及接駁其他交通工具，令西鐵綫多咗人搭。

### 軼事
*2001年12月13號，由錦上路站至屯門站之間嘅高架橋舉行落成典禮，象徵呢條13.4公里，全港最長嘅高架橋由1999年7月起用30個月就起好。
*2003年12月16號，九廣鐵路公司喺朝早10點正開始一連3日嘅西鐵慈善試搭日，以港幣15元嘅成人票價或7.5元嘅小童或長者票價，畀公眾人士試搭，冇出閘時限兼可以同時享用輕鐵或九鐵巴士嘅八達通免費轉乘優惠。
*2004年7月23號，學生日票計劃，「**西鐵學生全日通**」推出，至到同年8月31號。
*2004年8月1號，月票計劃，「**西鐵全月通**」推出，並一路用到而家。
*2004年12月20號，日票計劃，「**西鐵節日通**」推出。
*2005年9月1號，日票計劃，「**西鐵自悠通**」推出，取代之前嘅「**西鐵節日通**」。計劃一直延用至今。
*2006年12月10號，九鐵公司為慶祝西鐵通車3週年，舉辦九鐵車廠開放日，開放咗八鄉維修中心畀公眾參觀。
*2007年2月14號，一列下行SP1900列車（列車編號D306-D305）駛經大欖隧道時，因車頂電壓交感器過熱引致絕緣油出現氣化並爆炸着火。
*2007年12月2號，兩鐵合併，西鐵改名同埋改路線顏色。
*2009年8月16號，九龍南綫通車，西鐵綫南行總站由南昌延伸至紅磡，連接東鐵綫，南昌至紅磡沿途增設柯士甸站以及尖東站。
*2021年6月20號，西鐵綫嘅紅磡站月台搬咗去因應沙田至中環綫發展而起嘅新月台。

### 兩鐵合併
2007年12月2號，九鐵同地鐵租賃式合併，原本九廣西鐵嘅路線、設施同埋車一齊租畀香港鐵路有限公司營運（港鐵公司），員工就過渡到港鐵公司。西鐵改咗名，路線顏色都改埋。原來接駁地鐵嘅美孚站以及南昌站都改造咗好多，其中西鐵美孚站同地鐵嘅美孚站合併，而美孚同南昌兩站嘅分隔閘機亦喺2008年夏秋期間拆咗。西鐵綫嘅票務，除咗部分優惠取消咗同部分車費減價之外，基本上同合併前一樣。合併帶來嘅重要改變如下：
* 西鐵改名西鐵綫
* 路綫色彩變咗
* 沿線同列車上嘅九鐵標誌被更換為港鐵標誌
* 西鐵自悠通畀西鐵綫全日通取代
* 西鐵全月通畀西鐵綫全月通取代
* 西鐵轉乘新巴701、702線嘅免費優惠同埋971線嘅減價優惠取消（實際落實日期係2007年12月1號，即係合併前一日，但普遍認為原因係兩鐵合併）
* 車費減免（包括西鐵綫內車程同埋轉乘第啲港鐵路綫，包括部分單程票車程）
* 位於南昌站嘅西鐵綫1號月台及4號月台之間嘅牆被局部拆除

### 屯馬綫
2021年6月27號，沙田至中環綫嘅啟德至紅磡路段通車，西鐵綫被併入。

## 用車

全線採用日本製造嘅列車SP1900型共28列（合約編號SP1900），全部向九鐵公司租用。西鐵設計列車最長9卡，現時只係用7至8卡行。

*（往屯門方向） D3xx（雙）-P3xx（雙）-M3xx（雙）-C3xx（雙）-M3xx（單）-P3xx（單）-D3xx（單）（往紅磡方向）

*D（設有駕駛室嘅冇動力車卡）
*C（冇動力嘅車卡）
*P（設有集電弓嘅動力車卡）
*M（動力車卡）

### 加卡
2015年開始，港鐵陸續改裝列車，响2016年1月2號開始投入服務。到時除咗每列會加一卡車（7卡變8卡）之外，都會加裝液晶體顯示屏用嚟顯示動態路線圖同埋電子報站。改裝需時廿八個月，到時載客量會加一成四，預計人流會喺2016年第三季開始舒緩到。

2018年5月27號開始，西鐵綫行嗮8卡車。

## 車站一覽‧接駁路線

! width=125 | 車站套色同埋名稱
! width=100 | 喺邊區
! width=275 | 車站接駁
! width=150 | 啟用日期
|- 
| colspan=4 align="center" style="background:;color:#FFFFFF;" |**西鐵綫**
|- align="center"
| style="background:#e60026;color:black;" | **[[紅磡站|<span style="color:white;">紅磡</span>]]**
| rowspan=3 | 油尖旺區
| 、城際直通車
| rowspan=1 | 1975年11月30號
|- align="center"
| style="background:yellow;color:#000000;" | **[[尖東站|<span style="color:#000000;">尖東</span>]]**
| （尖沙咀站）
| rowspan=1 | 2004年10月24號
|- align="center"
| style="background:#D05A3A;color:#FFFFFF;" | **[[柯士甸站|<span style="color:#FFFFFF;">柯士甸</span>]]**
| 可以行去九龍站轉或亦可以行去西九龍站轉高鐵
| 2009年8月16號
|- align="center"
| style="background:#FFFF80;color:#000000;" | **[[南昌站 (香港)|<span style="color:#000000;">南昌</span>]]**
| rowspan=2 |深水埗區
| 
| rowspan=9 | 2003年12月20號
|- align="center"
| style="background:#0088DD;color:#FFFFFF;" | **[[美孚站|<span style="color:#FFFFFF;">美孚</span>]]**
| 
|- align="center"
| style="background:#A81C07;color:#FFFFFF;" | **[[荃灣西站|<span style="color:#FFFFFF;">荃灣西</span>]]**
| 荃灣區
| 
|- align="center"
| style="background:#800000;color:#FFFFFF;" | **[[錦上路站|<span style="color:#FFFFFF;">錦上路</span>]]**
| rowspan=4 | 元朗區
| <span style="color:#888888;">''北環綫''</span>
|- align="center"
| style="background:#40F5F5;color:#000000;" | **[[元朗站 (屯馬綫)|<span style="color:#000000;">元朗</span>]]**
| （元朗總站）
|- align="center"
| style="background:pink;color:#000000;" | **[[朗屏站|<span style="color:#000000;">朗屏</span>]]**
| 
|- align="center"
| style="background:#FFCF2A;color:#000000;" | **[[天水圍站 (屯馬綫)|<span style="color:#000000;">天水圍</span>]]**
| （天水圍站、天耀站）
|- align="center"
| style="background:#33CC99; color:#000000;" | **[[兆康站 (屯馬綫)|<span style="color:#000000;">兆康</span>]]**
| rowspan=2 | 屯門區
| （兆康站）
|- align="center"
| style="background:#035f94; color:#FFFFFF;" | **[[屯門站 (屯馬綫)|<span style="color:#FFFFFF;">屯門</span>]]**
| （屯門站、河田站）
|- align="center"
| colspan=4 style="background:#CCCCCC;" | **附註**
|-
| colspan=4 width=650 style="font-size:85%;" | 

柯士甸站並唔係接駁嘅車站，但可以經佐敦道行人天橋行大約10分鐘去九龍站，或者喺南昌站轉車，柯士甸站乘客行去九龍站轉東涌綫，會當兩程車計算。

荃灣西站並唔係接駁荃灣站嘅車站，但可以用八達通免費轉專線小巴95K或者行大概15至20分鐘去車站。

北環綫將會連接錦上路站同古洞站，預計喺2025年動工，2034年通車；原本連接新田站同落馬洲站嘅支線將暫緩興建，等到跨境運輸需求有增加嗰陣先起。

## 參考

## 出面網頁
*香港鐵路有限公司網站